Missatge: Quarta nit de disturbis a Nantes per la mort d'un jove a mans de la policiaEl policia que va disparar al jove diu ara que el tret va ser accidental07/07/2018 - 11.24Actualitzat 07/07/2018 - 12.15 Bombers treballant per extingir el foc que crema diversos vehiclesQuarta nit de batalla campal en diversos barris de la ciutat francesa de Nantes. El motiu, la indignació per la mort d'un jove de 22 anys per un tret d'un agent en un control policial aquest dimarts. Les protestes s'han traduït, en alguns casos, en saquejos i destrosses en establiments.Les protestes s'han intensificat aquesta matinada després que s'hagi sabut que el policia que va matar el jove, ara, hagi canviat la versió dels fets.  En un primer moment, l'agent va dir que va disparar en defensa pròpia quan el jove intentava saltar-se el control policial. La nova versió és substancialment diferent. El policia, que ja està detingut, ha declarat que el tret va ser accidental.Pierre Sennès, fiscal de Nantes:"Al final de la seva detenció aquest matí ha donat una nova versió dels fets. Diu que va intentar agafar-li el volant i va intentar aturar la maniobra. En aquest moment, diu, en què ell parla d'un cos a cos, l'arma es va disparar. El jove estava fitxat per diversos delictes i tenia una ordre de detenció. El canvi de versió policial ha coincidit amb una nova nit d'aldarulls en diversos barris d'aquesta ciutat francesa. S'han tornat a cremar desenes de cotxes. Diversos grups de joves han llançat còctels Molotov contra les forces de seguretat i han aixecat barricades als carrers.

Resposta: La correcció política ha fet que no hagi agafat res del que vol dir la notícia?